**Keskkonna- ja kliimaeesmärkide täitmiseks kasutatavad seadmed ja masinad saavad kuuluda järgnevatesse hinnakataloogi gruppidesse:**

Mullaharimise põimmasinad

Taimeistutid

Rohumaade täienduskülvikud

Hajuskülvikud (seemnelaoturid)

Põimkülvikud, punktiirkülvikud, reaskülvikud - külvikuid saab osta vaid siis, kui masinat kasutatakse otsekülviks, mis panustab CO2 sidumisse ning kütusetarbimise, erosiooni või tööjõukulu vähenemisse. Reas- ja punktiirkülviku puhul hinnatakse ka ketasseemendi survet maapinnale, mis peab olema vähemalt 100 kg. Taotlusel märgitakse objekti kirjeldusse, kuidas ostetavat masinat kasutatakse. Juhend otsekülviku surve kontrollimise arvutamiseks on leitav sakist „Abiks taotlejale“.

Vedela orgaanika laotusseadised

Lubiväetiste laoturid

Orgaanika universaallaoturid

Vedela orgaanika paakhaagised

Taheda orgaanika laoturid

Vihmutusmasinad

Vaheltharimiskultivaatorid

Leegitid

Poompritsid - toetatakse sellise taimepritsi ostu, millel on üksikpihustilülitus või õhkkardin või on seadmel tarkvara, mis vähendab triivi ja taimekaitsevahendite koguseid.

Taimehooldusmasinad

Umbrohulõikurid

Teravilja rändkuivatid

Aiandussaaduste rändkuivatid, mobiilsed konteinerkatlamajad teraviljakuivatile - toetatakse seadmeid, mis kasutavad säästlikke energiaallikaid: bio- ehk rohegaasi (CBM), maagaasi (CNG), vedeldatud maagaasi (LNG), vedelgaasi (LPG), küttepuid, puiduhaket, puidujäätmeid, põhku või teraviljajäätmeid.

Teisaldatavad varjualused loomadele

Loomade tõkestus- ja ohjamisseadmed, teisaldatavad aedikud - toetatav siis, kui seadmeid kasutatakse välitingimustes.

Sõnniku vahemahutid

Söötmis- ja jootmisseadmed - toetatav on alamgrupp „vedukile järele- või külge haagitav seade koos veemahuti ja jootmissüsteemidega“.

Täppisväetamise sensorsüsteemid

Pakirühmitid

Taimekahjustajate monitooringusüsteemid